יבגניה מדבדבה

יבגניה ארמנובה מדבדבה (ברוסית: Евгения Армановна Медведева; נולדה ב-19 בנובמבר 1999) היא מחליקה אמנותית רוסייה בעבר. מדבדבה היא סגנית אלופה אולימפית (2018), פעמיים ברציפות אלופת העולם (2016 ו-2017), פעמיים ברציפות אלופת אירופה (2016 ו-2017) ופעמיים ברציפות אלופת רוסיה (2016 ו-2017).

מדבדבה זכתה גם באליפות העולם לנוער בשנת 2015 והיא המחליקה על הקרח הראשונה בהיסטוריה שזכתה בתחרות יחידים באליפות הבוגרת, שנה לאחר זכייתה באליפות הנוער.

בשיאה הייתה מדורגת ראשונה בדירוג של האיגוד הבינלאומי להחלקה. היא התאמנה תחת בריאן אורסר הקנדי אך עקב מגפת הקורונה, שבמהלכה נמנע ממנה לחזור להתאמן בקנדה, חזרה להתאמן אצל אטרי טוטברידזה, כשבעבר תכננה לעבור לקנדה ולפרוש בה כדי לאמן במועדון הקריקט של טורונטו.
==ביוגרפיה==
מדבדבה נולדה במוסקבה ב-19 בנובמבר 1999. אמה הייתה מחליקה על הקרח ואביה הוא ארמני במוצאו, ארמן בבסיאן. הוריה התגרשו בצעירותה.

==קריירה==
מדבדבה בגמר גראן פרי 2015
מדבדבה מתאמנת על הקרח מגיל 3 ותחילה לימדו אותה ילנה פרוסקורינה, ליובוב יאקובלבה וילנה סליבאנובה. בשנת 2008 הצטרפה לבית הספר לספורט אולימפי מספר 37 במוסקבה, שנהפך אחר כך למועדון סמבו 70, בהדרכתה של אטרי טוטברידזה.

מדבדבה התמודדה לראשונה בתחרויות הלאומיות בשנת 2012 משהשתתפה באליפות רוסיה בהחלקה על הקרח וסיימה במקום השמיני ומוקמה במקום הששי בתחרויות הנוער. היא סבלה מציעה במהלך העונה ולא הצליחה להתמודד באליפות הבוגרת. היא סיימה במקום הרביעי באליפות הלאומית לנוער בשנת 2013.

בעונת 2013/14 התחרתה בסדרת גראן פרי לנוער וזכתה במדליית זהב לראשונה בריגה, לטביה ולאחר מכן בגדנסק, פולין. היא העפילה לגמר הגראן פרי בפוקואוקה, יפן וזכתה במדליית ארד. באליפות רוסיה בהחלקה על הקרח ב-2014 היא סיימה במקום השביעי. בינתיים נפצעה המחליקה מריה סוצקובה ומדבדבה נשלחה להחליפהּ באליפות העולם לנוער בסופיה, בולגריה. היא סיימה במקום השלישי בשני מקטעים וזכתה במדליית ארד, בעוד ילנה רדיונובה וצ'חאנוביץ' זכו בזהב וכסף בהתאמה, בכך רוסיה שוב לקחה את כל שלוש המדליות הבכירות באליפות העולם לנוער.

בעונת 2014/15 מדבדבה זכתה במדליית זהב בעונת הגראן פרי לנוער ובאירוע השני שנערך באוסטרבה, צ'כיה היא סיימה במקום השני והעפילה לגמר הגראן פרי בברצלונה, ספרד וסיימה במקום הראשון בתוכנית הקצרה והציבה שיא עולמי של 67.09 נקודות בתוכנית הקצרה של אליפות הנוער לנשים. בתוכנית החופשית היא סיימה ראשונה וזכתה במדליית זהב. באליפות רוסיה לשנת 2015 היא סיימה שלישית וזכתה במדליית ארד ובמדליה לאומית ראשונה שלה.

באליפות העולם לנוער בשנת 2015 שנערכה בטאלין, אסטוניה, מדבדבה סיימה ראשונה והציבה שיא עולם חדש של 68.48 נקודות וזכתה במדליית זהב כשהיא לא סופגת שוב נפילות במהלך העונה.

בעונת 2015/16 מדבדבה יכולה הייתה להתחרות ברמה הבינלאומית הבוגרת והיא החלה את העונה בזכייה במדליית זהב בטורניר אונדרי נפלה בסדרת הצ'אלנג'ר של איגוד ההחלקה הבינלאומי שנערך באוקטובר 2015. באותה עונה התחרתה בתחרות Skate America וסיימה ראשונה בתוכנית הקצרה ובמקום השני בהחלקה חופשית וזכתה במדליית זהב. היא זכתה גם במדליית כסף בתחרות הגראן פרי של גביע רוסטלקום באותה שנה.

בדצמבר 2015 סיימה ראשונה בגמר הגראן פרי בברצלונה עם שיא אישי חדש של 74.54 והשיגה ניקוד של 147.96 בהחלקה חופשית. עם ניקוד כולל של 222.54 היא זכתה במדליית זהב ולאחר מכן זכתה גם במדליית זהב באליפות רוסיה בהחלקה על הקרח והציבה שיא ניקוד לאומי של 79.44 נקודות בתוכנית הקצרה, 155.44 בהחלקה חופשית ו-238.44 בסך הכל.

בינואר 2016 התמודדה באליפות אירופה בהחלקה על הקרח שנערכה בברטיסלבה וזכתה במדליית זהב, כשבנות ארצה רדיונובה ואנה פוגורילאיה זוכות בכסף וארד בהתאמה, כשרוסיה שוב זוכה בכל שלוש המדליות הבכירות בענף.

במרץ 2016 זכתה במדליית זהב באליפות העולם בהחלקה על הקרח שנערכה בבוסטון, ארצות הברית והציבה שיא עולמי חדש של 150.10 נקודות וניקוד כולל של 223.86 שהיווה שיא אישי ובהפרש של 8.47 נקודות מהמחליקה במקום השני אשלי וגנר. לאחר שזכתה באליפות העולם לנוער ב-2015, מדבדבה בת ה-16 הייתה למחליקה הראשונה בתחרויות יחידים שזוכה באליפות העולם לבוגרים שנה לאחר זכייתה באליפות העולם לנוער.

מדבדבה הוזמנה להתמודד בגביע אתגר הנבחרת (Team Challenge Cup) וסיימה במקום הראשון עם 77.66 נקודות ו-151.55 נקודות בהחלקה חופשית, 229.21 נקודות בסך הכל (במה שמהווה שיא עולם לא רשמי).

את עונת 2016/17 מדבדבה התחילה בהתמודדות בתחרות Skate Canada International. היא דורגה ראשונה וזכתה במדליית זהב והתמודדה בגמר הגראן פרי. והפכה למחזיקת שיא עולם בניקוד (79.21) שבעבר הוחזק על ידי מאו אסדה היפנית. בדצמבר 2016 זכתה שוב באליפות רוסיה בהחלקה על הקרח. בינואר 2017 מדבדבה התמודדה באליפות אירופה בהחלקה על הקרח שנערכה באוסטרבה, צ'כיה וזכתה בפעם השנייה ברציפות באליפות אירופה. היא סיימה ראשונה וזכתה במדליית זהב, בעוד בת ארצה פוגורילאיה (-18.32) וסוצקובה (-37.19) סיימו במקום השני והרביעי. היא אף שברה את השיא של עצמה והציבה שיא עולמי חדש של 150.79 נקודות בהחלקה חופשית ו-229.71 נקודות בסך הכל. במרץ 2017 זכתה בפעם השנייה ברציפות באליפות העולם בהחלקה על הקרח, שוב שברה שיא עולמי והשיגה 233.41 נקודות בסך הכל והפכה לרוסייה השנייה בהיסטוריה שזוכה באליפות העולם בהחלקה על הקרח 2 פעמים, קדמה לה אירינה סלוצקאיה שהייתה היחידה עד כה.

באליפות אירופה בהחלקה על הקרח שנערכה במוסקבה בינואר 2018 סיימה במקום השני. היא הייתה חלק מהמשלחת של הוועד האולימפי הבינלאומי של 169 ספורטאים רוסים שנשלחו להתחרות באולימפיאדת פיונגצ'אנג (2018) והיא שברה שיא עולמי בתחרות הקצרה עם 81.06 נקודות וכעבור כמה ימים שברה את השיא של עצמה עם 81.61 נקודות, שיא שהחזיק 15 דקות בלבד לפני שאלינה זגיטובה שברה אותו עם 82.92. לאחר שסיימה שנייה בתחרות היחידה זכתה מדבדבה במדליית הכסף.

במרץ 2018 עברה לקנדה ועברה להתאמן אצל בריאן אורסר הקנדי. היא פתחה את עונת 2018/2019 בהתמודדות בטורניר Autumn Classic International בו סיימה במקום השני. באוקטובר 2018 התמודדה בגראן פרי של טורניר Skate Canada וסיימה במקום 7 בתוכנית הקצרה עם 60 נקודות, במה שנחשב להישג הגרוע ביותר שלה וכשלה להעפיל לגמר גראן פרי צרפת בנובמבר 2018 כשסיימה רק במקום הרביעי.

היא הופיעה בהופעת קמע בתפקיד עצמה, בסרט הקולנוע הקנדי "פֶּטְרִיכּוֹר" משנת 2019.

==חייה האישיים==
מדבדבה מעריצה את יבגני פלושנקו והיא הצהירה על עצמה כחובבת אנימה ומחבבת מאוד את סיילור מון ויורי על הקרח.

==הישגים==
{| class="wikitable" style="text-align:right"
|-
! colspan=11 style="background-color: #e9cfec;" align="center" | הישגים בינלאומיים
|-
! טורניר
! 2011/12
! 2012/13
! 2013/14
! 2014/15
! 2015/16
! 2016/17
! 2017/18
! 2018/19
! 2019/20
! 2020/21
|-
|אולימפיאדת החורף || || || || || || ||align="center" bgcolor=silver |2 || || ||
|-
| אליפות עולם || || || || || align="center" bgcolor=gold | 1 || align="center" bgcolor=gold | 1 || ||bgcolor=#cc9966 | 3 || ||
|-
| אליפות אירופה || || || || || align="center" bgcolor=gold | 1 || align="center" bgcolor=gold | 1 ||align="center" bgcolor=silver | 2 || || ||
|-
| גמר גראן פרי בהחלקה על הקרח || || || || || align="center" bgcolor=gold | 1 || align="center" bgcolor=gold | 1 || || || ||
|-
| Skate America || || || || || align="center" bgcolor=gold | 1 || || || || ||
|-
| גביע רוסטלקום || || || || || align="center" bgcolor=silver | 2 || || align="center" bgcolor=gold | 1 || ||align="center" bgcolor=silver |2 ||
|-
| Skate Canada International || || || || || || align="center" bgcolor=gold | 1 || ||align="center"|7 || ||
|-
| Trophée Eric Bompard || || || || || || align="center" bgcolor=gold | 1 || || || ||
|-
| ממוריאל אונדרי נפל || || || || || align="center" bgcolor=gold | 1 || || align="center" bgcolor=gold | 1 || || ||
|-
| אליפות העולם לנוער || || || align="center" bgcolor="#cc9966" | 3 ||align="center" bgcolor=gold | 1 || || || || || ||
|-
| גמר גראן פרי לנוער || || || align="center" bgcolor="#cc9966" | 3|| align="center" bgcolor=gold |1 || || || || || ||
|-
| גראן פרי לנוער: פולין || || || align="center" bgcolor=gold | 1|| || || || || || ||
|-
| גראן פרי לנוער: לטביה || || ||align="center" bgcolor=gold | 1|| || || || || || ||
|-
| גראן פרי לנוער: צרפת || || || ||align="center" bgcolor=gold | 1 || || || || || ||
|-
| גראן פרי לנוער: צ'כיה || || || ||align="center" bgcolor=gold | 1 || || || || || ||
|-
| Ice Star|| || ||align="center" bgcolor=gold | 1 || || || || || || ||
|-
| NHK Trophy || || || || || || ||align="center" bgcolor=gold | 1 || || ||
|-
| Japan Open || || || || || ||align="center" bgcolor=gold | 1 ||align="center" bgcolor=gold |1 || || ||
|-
| Shanghai Trophy|| || || || || || || || ||align="center" bgcolor=gold |1 ||
|-
| Autumn Classic International || || || || || || || || align="center" bgcolor=silver|2 || align="center" bgcolor=silver |2 ||
|-
| גראן פרי צרפת || || || || || || || || align="center"|4 || ||
|-
! style="background-color: #e9cfec; " colspan=11 align=center | הישגים לאומיים
|-
| אליפות רוסיה || align="center" | 8|| ||align="center" | 7||align="center" bgcolor="#cc9966"| 3 || align="center" bgcolor=gold | 1 ||align="center" bgcolor=gold | 1 || || 14 || ||
|-
| אליפות רוסיה לנוער || align="center" | 6 || align="center" | 4 ||align="center" | 4|| align="center" bgcolor=gold | 1 || || || || || ||
|-
| גביע רוסיה || || || align="center" bgcolor=silver |2|| || || || ||align="center" bgcolor=gold |1 || ||
|-
|}

== קישורים חיצוניים ==

* 

* [http://www.isuresults.com/bios/isufs00014068.htm יבגניה מדבדבה] באתר איגוד ההחלקה הבינלאומי
* [http://www.fskate.ru/skaters/1840.html יבגניה מדבדבה] באתר הפדרציה הרוסית להחלקה על הקרח
* 
* 

==הערות שוליים==

קטגוריה:מחליקות אמנותיות על קרח רוסיות
קטגוריה:מחליקות אמנותיות על קרח באולימפיאדת פיונגצ'אנג (2018)
קטגוריה:זוכות מדליית כסף אולימפית מרוסיה
קטגוריה:זוכות מדליית כסף אולימפית: החלקה אמנותית
קטגוריה:מקבלי עיטור הידידות (רוסיה)
קטגוריה:רוסיות שנולדו ב-1999
קטגוריה:רוסים שנולדו ב-1999